Document ID: /roh_data/filtered/fineweb-2-filterrobots_roh.jsonl.gz/14397

A l'apero da Bumaun ha Andreas Felix, il president da la Partida burgais-democratica dal Grischun (PBD), gratulà a Duri Champell per il bun resultat tar las elecziuns da parlament federal - pia sco cusseglier naziunal. Plinavant ha Felix engrazià a l'anteriura cussegliera federala Eveline Widmer Schlumpf.
Preparativas per l'avegnir da la PBD
Era il futur da la partida è stà in tema. Il futur che saja ina gronda sfida, tant naziunal sco era chantunal, ha ditg Andreas Felix en ses pled. Oravant tut las elecziuns dal Cussegl grond dal 2018. In terz dals represchentants da la PBD han lura cuntanschì la vegliadetgna da pensiun. Ils emprims hajan gia communitgà a la partida ch’els veglian demissiunar. La tschertga da candidatas e candidats ha cumenzà: las partidas circuitalas tschertgan successurs motivads per ils pensiunads.
RR Actualitad bunura 06:00